钦定古今图书集成/方舆汇编/职方典/第1388卷 > 《龙龛蜕骨》黎光曦
## 钦定古今图书集成/方舆汇编/职方典/第1388卷 > 《龙龛蜕骨》黎光曦

一龛云锁气萧森，龙化遗踪似可寻。灵石不磨千载
骨，雨馀万壑起风吟。

《州志》：“唐高祖七年夏六月，泷州扶州獠作乱，遣南尹
州都督李光度等击平之。”

《元宗》十六年春正月“泷州首领陈行范反命宦官杨
思最讨平之。”

宋皇祐四年夏五月，广源蛮侬志高乱，知州赵思旦
与贼战于醮门，力屈死之。

帝昺祥兴元年冬十一月，德庆、泷水各山猺作乱。
明英宗正统十一年，猺贼赵《音旺》凤广山作乱，攻泷
水县。

十三年后纠合岑溪诸猺大乱。

英宗天顺元年，猺贼凤第吉攻破泷水县，都御史叶
盛讨平之。

武宗正德十四年，都城獞酋郑公厚，与封门所归仁
乡猺酋蒙公高合势，流劫封川，杀掳三千馀人。
世宗嘉靖十二年，阳春东山猺贼赵林花掠泷水，都
御史陶谐命将平之，招其馀党。

神宗万历四年冬十一月，总督都御史凌云翼、都督
佥事张元勋、李锡等大征罗旁。

五年，都门云荡贼首李宗贵、沈文远作乱，把总刘元
威亲破之，斩首十六颗。

七年，蚊子山贼首陆毛，自称“身有龙毛，能飞能渡”诸
山，猺獞信之，翕然归附。聚众千馀人，攻劫思虑营，杀
死哨官丁天禄等，乘胜陷大伞营，哨官张文明死之。
又攻打灯心营，放火毁公馆，进逼封门所城，被官兵
擒斩十八级，毛漏刃潜遁。

十五年，东安猺贼纠众打劫亟口、大圣塞等处，杀居
民十八命，又攻思虑营，被官兵擒斩九十六名。毛惧，
告招，约把总陆芳隔河为盟。自是地方获宁，不复议
剿。

十八年，陆毛又构通西酋潘积善，越入东界，捉掳抚
民，占夺牛田，议奉军门刘继文宣谕，“陆毛赴官投招，
姑准免死。”毛又抗令要取职官为质，参将侯国弼面
授把总陈邦武，哨官郭鸾、吴必奇以计擒之，械送枭
首以殉。自是四境安宁，汛防加密，间有窃发，无能为
矣。